open-index/open-wikipedia-markdown huggingface dataset:
मोग्गलिपुत्त तिस्स

**मोग्गलिपुत्त तिस्स** (ईसा पूर्व 327 – ईसापूर्व247 ) एक बौद्ध भिक्षु एवं विद्वान थे। उन्होने कथावत्थु (संस्कृत: कथावस्तु) नामक प्रसिद्ध ग्रन्थ की रचना की।
मोगलीपुत्ततिसा को थेरवाद बौद्ध परम्परा द्वारा "विभज्जवाद" के संस्थापक के रूप में देखा जाता है, जिसकी परम्परा थेरवाद एक हिस्सा होने के साथ-साथ कथावत्थु के लेखक भी हैं।  उन्हें भ्रष्टाचार के खिलाफ सच्ची शिक्षा देने वाले या धम्म के रक्षक के रूप में देखा जाता है। ऐसे समय में जब कई तरह के गलत विचार पैदा हुए थे और अशोक युग के बौद्ध मिशनरी प्रयासों के पीछे बल के रूप में देखा गया था।

श्रीलंका के बौद्ध दार्शनिक डेविड कालूपहाना उन्हें नागार्जुन के पूर्ववर्ती के रूप में मध्यमार्ग के प्रवर्तक और बुद्ध के मूल दार्शनिक आदर्शों के पुनरुत्थानकर्ता के रूप में देखते हैं।

तीसरी बौद्ध संगीति के अवसर पर बौद्ध धर्म पर कई आरोप लगाए जा रहे थे जिसका उत्तर मोग्गलिपुत्तिस्स ने यह कहकर दिया था कि ‘बुद्ध ने ऐसा ही कहा था’ इसलिए इसे कथावत्थु कहा जाता है। सैद्धान्तिक रूप में ये बुद्ध वचन माने जाते हैं, लेकिन व्यवहारिक रूप में ये मोग्गलिपुत्तिस्स के ही वचन हैं, इसे अभिधम्मपिटक में बुद्ध वचन कहकर शामिल किया गया हैं। कथावत्थु में बौद्ध धर्म से सम्वन्धित सभी सिद्धांत सविस्तार हैं तथा सर्वाधिक महत्ता अभिधम्मपिटक में इसी की है। अभिधम्मपिटक बौद्ध साहित्य के आधार त्रिपिटक में से एक है। 

श्रेणी:बौद्ध दार्शनिक
श्रेणी:अर्हत
गुईडीबाल्डो डि मोंटेफेल्ट्रो का चित्र

गुईडीबाल्डो डि मोंटेफेल्ट्रो का चित्र इटली के पुनर्जागरण काल के चित्रकार राफेल द्वारा लगभग १५०६ में बनाया गया था। फिलहाल यह चित्र उफ़िज़ी संग्रहालय, फ्लोरेंस में लगा हुआ है। इसमें अर्बिनो के ड्यूक गुईडीबाल्डो डि मोंटेफेल्ट्रो का चित्रण किया गया है।

## इतिहास

यह चित्र सम्भवत: अर्बिनो के ड्युकल संग्रह का हिस्सा था जिसे १६३५ में विट्टोरिया डेला रोवेरे के दहेज में फ्लोरेंस लाया गया था।इसका पहला उल्लेख १६२३ में पेसारो के ड्यूकल महल के संग्रहालयों में मिलता है।

१९०५ में इसे राफेल द्वारा निर्मित माना गया। इसके पहले इसे फ्रांसिस्को फ्रांसिया और सेसारे टमारोक्कियो द्वारा निर्मित माना जाता था।

## इन्हें भी देखें
*एलिज़ाबेथ गोन्ज़ागा का चित्र

## सन्दर्भ
*

श्रेणी: चित्र श्रेणी:कला
वारसा संधि

नाटो के जवाब में सोवियत संघ के नेतृत्व में पूर्वी यूरोप के देशों के गठबंधन ने सन् 1955 में **वारसा संधि** की। 
इसमें ये देश सम्मिलित हुए - सोवियत संघ, पोलैंड, पूर्वी जर्मनी, चैकोस्लोवाकिया, हंगरी, रोमानिया और बुल्गारिया। इसका मुख्य काम था -नाटो में शामिल देशों का यूरोप में मुकाबला करना। 

## उद्देश्य
**वारसा संधि** का प्रमुख उद्देश्य यह था कि नाटो में शामिल देशों का यूरोप में मुकाबला करना। 

## अन्त
२५ फरवरी, १९९१ को हंगरी में हुए एक सम्मेलन में यह सन्धि 'समाप्त' घोषित कर दी गयी जिसमें सदस्य देशों के रक्षा मन्त्री तथा विदेश मन्त्री शामिल थे। 

## सन्दर्भ

## बाहरी कड़ियाँ
*वारसा संधि संगठन

श्रेणी:वारसा संधि
श्रेणी:संधि
श्रेणी:पूर्वी गुट
आंतोन मेंग्स राफेल

right|thumb|200px|'''आंतोन मेंग्स राफेल''' का स्वचित्र (सेल्फ-पोर्ट्रेट)
right|thumb|300px
**आंतोन मेंग्स राफेल** (Anton Raphael Mengs , 1728 - 1779)) जर्मनी का चित्रकार था। 

## परिचय
उसका जन्म बुहेमिया (Bohemia) के आसिंग नामक स्थान में हुआ। १७५४ में रोम के चित्रकला के 'वैटिकन स्कूल' का संचालक बना। स्पेन के चार्ल्स तृतीय के निमंत्रण पर माड्रिड गया और वहाँ भोजगृह की छत की सज्जा की। इसके चित्र माड्रिड चित्रशाला में हैं। इंग्लैंड के ड्यूक नार्थंबरलैड के पास 'पवित्र परिवार' है तथा आक्सफोर्ड में इसे कतिपय वेदिकाचित्र हैं। १७७७ में रोम गया और वहीं २९ जून, १७७९ को इसकी मृत्यु हो गई। कुल मिलाकर यह कैथोलिक प्रवृत्ति का चित्रकार था।

श्रेणी:चित्रकार
श्रेणी:जर्मनी के लोग
अनुभा भोंसले

अनुभा भोंसले सीएनएन आईबीएन की एक कार्यकारी संपादक हैं और भारत में स्थित टेलिविज़न पत्रकार है।

## कार्य

भोंसले ने अपना प्रारंभिक कार्य दि इंडियन एक्सप्रेस से शुरू से शुरू किया था और उसके पश्चात वह मेडिटेक, ज़ी समूह से जुड़ गई। इसके पश्चात वह एनडीटीवी से जुड़ गई जहाँ वह राजनीतिक ब्यूरो की अध्यक्ष और ऐंकर भूमिका निभाने लगी थी। 

भोंसले सीएनएन आईबीएन से उसके शुरू होने के समय जुड़ गई। यहाँ वह मुख्य समय की ऐंकर और प्रमुख सम्पादक की भूमिका निभाने लगी।

भोंसले ने अमरीका के राजनैतिक इतिहास पर और लिंग अथवा नसल के प्रभाव पर अपनी फ़ेलोशिप के दौरान शोध किया था। वह अपनी टीम के साथ विभिन्न सामाजिक मामलों को उजागर कर चुकी है और कई महत्वपूर्ण परियोजनाओं को सम्पन्न कर चुकी है। 

वह नागरिक पत्रकार कार्यक्रम (Citizen Journalist Show) का सम्पादन करती है और कश्मीर तथा पूर्वोत्तर भारत से लगातार समाचार देती रहती हैं।

## पुरस्कार

भोंसले के कार्यों को सामाजिक परिप्रेक्ष्य से मान्यता प्राप्त हुई है और उसे कई पुरस्कार प्राप्त हुए हैं। 
* सर्वश्रेष्ठ संवातदाता के रूप में 2013 एन टी पुरस्कार और सिंगापुर में सर्वश्रेष्ठ प्लैटफ़ॉर्म से ऊपर सामग्री की तय्यारी के लिए एशियाई टी वी पुरस्कार 
* सर्वश्रेष्ठ पत्रकारिता के लिए रामनाथ गोयनका पुरस्कार जिसके लिए भोंसले के पैसे, शक्ति और राजनीति (Paisa, Power and Politics) को चुना गया जहाँ वह राजनीति में खड़े लोगों और उनके समर्थकों के सम्बंधों को बेनक़ाब कर चुकी है।
* इरोम चानू शर्मिला और जम्मू कश्मीर के पीड़ित बच्चों आधारित वृत्तचित्र अंतरराष्ट्रीय मंचों जैसे कि न्यो यॉर्क फ़िल्म फ़ेस्टिवल और राष्ट्रमंडल प्रसारण एसोसिएशन द्वारा सराहे गए हैं।
* मेरा "लड़का सम्लैंगिक है" (“My Child is Gay”) और इरोम चानू शर्मिला के दस वर्षीय उपवास के लिए 2011 में एन टी पुरस्कार
* भारतीय टेलिविज़न अकादमी पुरस्कार ने 2009 में नागरिक पत्रकार कार्यक्रम (Citizen Journalist Show) को सर्वश्रेष्ठ समाचार कार्यक्रम पुरस्कार दिया जबकि इसी कार्यक्रम सर्वश्रेष्ठ प्लैटफ़ॉर्म से ऊपर सामग्री की तय्यारी का एशियाई टी वी पुरस्कार 2010 में प्राप्त हुआ।
* 2010 के भारतीय प्रसारण पुरस्कारों में भोंसले को सर्वश्रेष्ठ समाचार संवातदाता पुरस्कार दिया गया। 
* आई टी ए द्वारा सुरक्षाकर्मियों के अधीन महिलाओं की रिपोर्टिंग के लिए सर्वश्रेष्ठ पत्रकार पुरस्कार। 

## सन्दर्भ

## बाहरी कड़ियाँ
* 
* 

श्रेणी:महिला पत्रकार
पुनरुज्जीवन

ईसाइयों का विश्वास है कि क्रूस पर मरने के बाद ईसा तीसरे दिन अपनी कब्र से उठकर पुनर्जीवित हुए थे। उसी घटना की स्मृति में **पिनरुज्जीवन** या **पुनरुत्थान पर्व** मनाया जाता है, जो ईसाई धर्म का प्राचीनतम और सबसे महत्वपूर्ण त्योहार है।

जिस समय ईसा का पुनरुत्थान हुआ था उस समय येरुसलेम में 'पास्का' नामक यहूदियों का सबसे बड़ा त्योहार मनाया जाता था। अत: ईसाइयों में ईसा का पुनरुत्थान पर्व भी पास्का कहलाता है। यहूदी लोग वसंत की प्रथम पूर्णिमा को पास्का मनाते थे, ईसाइयों का पुनरुत्थान पर्व भी वसंत के सयन (२१ मार्च) को ही अथवा इसके ठीक बाद पड़नेवाली पूर्णिमा के अनुसार निश्चित किया जाता है। उस पूर्णिमा के बाद के प्रथम इतवार को पुनरुत्थान पर्व मनाया जाता है, क्योंकि ईसा इतवार को पुनर्जीवित हुए थे।

यहूदियों का पास्का पर्व बहुत प्राचीन था। वह पहले वसंतकालीन यज्ञ था, जिसमें झुंड के लिए आशीष माँगने के उद्देश्य से एक पशु का वलिदान चढ़ाया जाता था। बाद में जब यहूदी मिस्र देश की गुलामी से मुक्त हो गए थे, वह पर्व उस दासता की मुक्ति का स्मरणोत्सव बन गया। फिलिस्तीन देश में बस जाने के बाद जौ (यब) की फसल का त्योहार भी पास्का पर्व के साथ मिला दिया गया। सातवीं शती ई.पू. से वह पर्व केवल राजधानी येरुसलेम में मनाया जाता था और सभी वयस्क यहूदी उस समय येरुसलेम आया करते थे। ईसाई धर्म में पुनरुत्थान पर्व की प्रार्थनाओं में ईश्वर के द्वारा मिस्र की गुलामी से यहूदियों की मुक्ति तथा ईसा के बलिदान द्वारा पाप की गुलामी से ईश्वर की प्रजा की मुक्ति तथा ईसा के बलिदान द्वारा पाप की गुलामी से ईश्वर की प्रजा की मुक्ति, ईसा का पुनरुत्थान इन सब बातों का स्मरण दिलाया जाता है।

## इन्हें भी देखें
*पुनर्जागरण (Renaissance / रिनैशां)

श्रेणी:ईसाई धर्म
श्रेणी:यहूदी धर्म
दुर्बा बेनर्जी

**दुर्बा बेनर्जी** इंडियन एयरलाइंस की पहली महिला (1956 में) पायलट और भारत की पहली व्यापारिक (कामरशियल) पायलट रही हैं। 

## प्रारंभिक जीवन
एक बालिका के रूप में बेनर्जी जहाज़ों और उड़ने में रुचि रखती थी और भविष्य में स्वयं जहाज़ चलाना चाहती थी। वह अपने समय की पहली महिला थी जिसने आम परम्परा के विपरीत इस क्षेत्र में प्रवेश किया।

## कार्य
**बेनर्जी** ने अपनी पहली उड़ान कलिंगा एयललाइंस के एयर सर्वे पायलट के रूप में 1959 में प्रारंभ की। 

वह कोलकाता में इंडियन एयललाइन्स के कार्यालय में 1966 में शामिल हो गई और 1988 में सेव निवृत्त हुई।  ऐसा माना जाता है कि जब वह पहली बार केन्द्रीय हवाबाज़ी मंत्री हुमायूँ कबीर से मिलकर व्यापारिक पायलट की अनुमति माँगी, तो वह झिझक गए और उसे उड़ान सहायक (flight attendant) का पद देना चाहा।

* बेनर्जी को सर्वाधिक 185000 घण्टे उड़ान का श्रेय प्राप्त है। 
* बेनर्जी एफ़ 27 टर्बो प्रॉप एयरक्राफ़्ट में कमान्डर की पद पर नियुक्त हुई थी। 
* बी 737 200 श्रंखला के आगमन के पश्चात वह स्वयं जेट पायलेट के रूप में मान्यता प्राप्त की थी जिससे वह बोइंग 737 चलाने लगी। 
* वह एयरबस 300 भी चला चुकी है। 

## सन्दर्भ

श्रेणी:महिला पायलेट
श्रेणी:1956 में जन्मे लोग
एलए गैलेक्सी

**एलए गैलेक्सी**, एक प्रसिद्ध फुटबॉल टीम है, जो लॉस एंजेलिस में आधारित है। वे मेजर लीग सॉकर में खेलते हैं। इनका घरेलू स्टेडियम स्टबहब सेंटर है।
## सन्दर्भ

## बाहरी कड़ियाँ

* एलए गैलेक्सी की आधिकारिक वेबसाइट
श्रेणी:फुटबॉल क्लब
श्रेणी:संयुक्त राज्य अमेरिका के फुटबॉल क्लब
चक्रवर्तीं अशोक सम्राट

**चक्रवर्तीं अशोक सम्राट** एक भारतीय ऐतिहासिक नाटक है। इसके निर्माता अभिमन्यु सिंह है तथा इस कार्यक्रम की पटकथा को अशोक बंकर ने लिखा है। यह कार्यक्रम सम्राट अशोक के जीवन पर आधारित है। इस कार्यक्रम में अशोक अपनी माँ को अधिकार दिलाने हेतु , हिंसक बनता है। 

## कलाकार
* मोहित रैना, अशोक , धर्मा से बिन्दुसार के पुत्र
* मनोज जोशी (चाणक्य)
* सिद्धार्थ निगम -अशोक(युवा)
* पल्लवी सुभाष (सुभ्रदांगी)
* सुज़ैन बर्नर्ट (हेलेना)
* समीर धर्माधिकारी (बिंदुसार)
* प्रिणाल ओबेरॉय (चारूमित्रा) 
* सुमेध मुदगलकर (सुषिम)
* अंकिता शर्मा (नूर खुरासन)
* रीम शेख - कौरवकी (युवा)
* टुनिशा शर्मा - राजकुमारी अहिंकारा 
* विक्रांत चतुर्वेदी (मीर खुरासन)
* एमडी. फैजन (सियामक)
* प्रीत कौर मधम (सुब्रसी)
* तेज सप्रू (सेल्युकस)

## सन्दर्भ

## बाहरी कड़ियाँ
*

श्रेणी:टेलिविज़न
श्रेणी:टीवी कार्यक्रम
सुदेशना सिन्हा

सुदेशना सिन्हा भारतीय विज्ञान शिक्षा एवं अनुसंधान संस्थान, मोहाली में प्रोफ़ेसर हैं। इससे पूर्व वह गणित विज्ञान संस्थान, चेन्नै में दस से अधिक वर्ष काम कर चुकी हैं। वह अरेखीय भौतिक विज्ञान के क्षेत्र में काम करती हैं। "अराजकता पर आधारित हार्डवेयर" ('chaos-based' hardware) के विषय में सिन्हा के कार्य को अमरीकी कम्पनी चाउलोगिक्स व्यापारिक दृष्टि से विकसित कर रही है। 

## व्यक्तिगत जीवन
सुदेशना का विवाह कपिल हरि परांजपे से हुआ जो भारतीय विज्ञान शिक्षा एवं अनुसंधान संस्थान, मोहाली में गणित के प्रोफ़ेसर हैं। इन दोनों की एक बेटी है। 

## शिक्षा
सुदेशना ने भारतीय प्रौद्योगिकी संस्थान, कानपुर से विज्ञान से स्नातकोत्तर (रसायन शास्त्र में पाँच-वर्षीय एकत्रित कार्यक्रम) पूरा किया। वह टाटा मूलभूत अनुसंधान संस्थान, मुम्बई से 1990 में पी० एच० डी० का शोध कार्य सम्पन्न किया।

## कार्य और प्रकाशन
वर्तमान में अरेखीय भौतिक विज्ञान के क्षेत्र में काम कर रही हैं।  जिन क्षेत्रों में वह शोध कर रही हैं, उनमें अरेखीय गतिकी (Nonlinear Dynamics), अराजकता (Chaos), जटिल प्रणालियाँ (Complex Systems) और गणना (Computation) शामिल हैं। 

## पुरस्कार
सुदेशना के काम को काफ़ी सराहा गया है। उसे प्राप्त कुछ पुरस्कार इस प्रकार हैं:
* भारतीय राष्ट्रीय विज्ञान अकादमी, नई दिल्ली की वह 2014 में फ़ेलो चुनी गई हैं।
* भारतीय विज्ञान अकादमी, बंगलुरू की वह 2010 में फ़ेलो चुनी गई हैं।
* उसे 1998 में भौतिक शास्त्र मेण बी एम बिर्ला पुरस्कार प्राप्त हुआ जो चालीस से कम आयु के असाधारण भारतीय वैज्ञानिकों को दिया जाता है।
* एसोसिएट मेम्बर अब्दुस सलाम अंतर्राष्ट्रीय सैद्धांतिक भौतिक शास्त्र केन्द्र, त्रिएस्ते, इटली, 1995-2000। 
* भारतीय प्रौद्योगिकी संस्थान, कानपुर की ओर से रसायन शास्त्र के पाँच-वर्षीय एकत्रित कार्यक्रम में "सर्वश्रेष्ठ निवर्तमान विद्यार्थी" के लिए 1985 का साधारण निपुणता पुरस्कार।
* राष्ट्रीय प्रतिभा खोज परीक्षा छात्रवृत्ति, 1978-1985
* राष्ट्रीय योग्यता प्रमाणपत्र : पाठशाला की अंतिम परीक्षा में सर्वश्रेष्ठ प्रदर्शन - 1978

## सन्दर्भ

श्रेणी:भारतीय महिला वैज्ञानिक
श्रेणी:विज्ञान में महिलाएं
श्रेणी:भारतीय महिला
स्वराज्य (पत्रिका)

**स्वराज्य** एक भारतीय दक्षिणपंथी मासिक प्रिंट पत्रिका और समाचार पोर्टल है। विचारधारा की दृष्टि से इसकी रपटें भारतीय जनता पार्टी के अधिक अनुकूल होतीं हैं।

आर जगन्नाथन वर्तमान संपादकीय निदेशक हैं। मूल रूप से सी. राजगोपालाचारी के संरक्षण में एक साप्ताहिक के रूप में 1956 में स्थापित यह प्रकाशन 1980 में बंद हो गया लेकिन सितंबर 2014 में एक दैनिक समाचार वेबसाइट के रूप में फिर से शुरू किया गया। जनवरी 2015 में एक मासिक प्रिंट पत्रिका शुरू की गई थी।

## इतिहास
**स्वराज्य** १९५६ में *खासा सुब्बा राव* द्वारा स्थापित किया गया एक साप्ताहिक पत्रिका है।

स्वराज्य एक मासिक प्रिंट पत्रिका और ऑनलाइन दैनिक समाचार पत्र है। इसकी स्थापना 1956 में खस सुब्बा राव ने की थी। इसने पत्रिका ने जवाहर लाल नेहरू की नीतियों के खिलाफ व्यक्तिगत स्वतंत्रता की पुरजोर वकालत की। स्वराज्य ने उन कुछ पत्रिकाओं में से एक की प्रतिष्ठा हासिल की, जो भारतीय राष्ट्रीय कांग्रेस की नीतियों के खिलाफ थीं। 

### 2014 में पुन: लॉन्च
2014 में पत्रिका और वेबसाइट को फिर से लॉन्च किया गया। पत्रिका कहती है कि यह व्यक्तिगत स्वतंत्रता, अभिव्यक्ति की स्वतंत्रता, राष्ट्रीय हित और भारत की विशाल और प्राचीन सांस्कृतिक विरासत के आदर्शों के लिए प्रतिबद्ध है। सी राजगोपालाचारी, स्वतंत्र पार्टी के संस्थापक सवराज्य के योगदानकर्ता थे।

## विवाद
ऑल्ट न्यूज़ और बूम सहित तथ्य-जांचकर्ताओं के अनुसार, वेबसाइट ने कई मौकों पर समाचारों को गलत रिपोर्ट किया है। स्वराज्य के लिए काम करने वाले स्तंभकार कथित तौर पर ट्विटर पर तरह-तरह की ट्रोलिंग में लगे हुए हैं। स्वराज्य के लिए काम करने वाले पत्रकारों ने अपने व्यक्तिगत खातों के माध्यम से सांप्रदायिक रूप से आरोपित नकली समाचारों का प्रचार किया है, और पूर्व ने वेबसाइट के लिए नकली रिपोर्ट बनाई है। स्वराज्य को 2020 में ऑपइंडिया और हिंदू राष्ट्रवादी वेबसाइट TFIpost के साथ विकिपीडिया से ब्लैकलिस्ट किया गया था।

## इन्हें भी देखें
*ऑपइंडिया

## सन्दर्भ

## बाहरी कड़ियाँ
*Website

श्रेणी:भारत में प्रकाशित होने वाले समाचार पत्र
चुम्बकीय संतृप्ति

[right|thumb|300px| 9 लोहचुम्बकीय पदार्थों के [चुम्बकन वक्र जिनमें चुम्बकीय संतृप्ति स्पष्ट दिखती है : 1. शीट स्टील, 2. सिलिकन स्टील, 3. कास्ट स्टील, 4. टंगस्टन स्टील, 5. मैग्नेट स्टीळ, 6. कास्ट आइरन, 7. निकल, 8. कोबाल्ट, 9. मग्नेटाइट]]
right|thumb|300px|किसी लोहचुम्बकीय पदार्थ बी-एच वक्र तथा पारगम्यता (परमिएबिलिटी)
कुछ चुम्बकीय पदार्थों में **चुम्बकीय संतृप्ति** (Magnetic saturation) का गुण देखने को मिलता है। जब किसी चुम्बकीय पदार्थ पर आरोपित चुम्बकीय क्षेत्र **H** के बढाने पर भी पदार्थ के अन्दर मौजूद चुम्बकीय फ्लक्स घनत्व (**B**) लगभग अपरिवर्तित रहता है तो पदार्थ की इस अवस्था को 'चुम्बकीय संतृप्ति' कहते हैं। वास्तव में इस अवस्था में फ्लक्स घनत्व बिल्कुल नियत नहीं होता बल्कि बहुत कम मात्रा में बढता रहता है तथा **B** में वृद्धि की मात्रा उतनी ही होती है जो निर्वात में उतना ही H बढाने पर होती। चुम्बकीय संतृप्ति का यह गुण लौहचुम्बकीय तथा फेरीचुम्बकीय पदार्थों (जैसे सिलिकॉन स्टील, निकल, कोबाल्ट, और उनकी मिश्रातुओं में देखने को मिलता है।

श्रेणी:चुम्बकत्व
चुम्बकन

विद्युतचुम्बकत्व के सन्दर्भ में, किसी चुम्बकीय पदार्थ में मौजूद स्थायी चुम्बकीय द्विध्रुव आघूर्ण अथवा प्रेरित चुम्बकीय द्विध्रुव आघूर्ण को **चुम्बकन** (magnetisation) अथवा 'चुम्बकीय ध्रुवण' (magnetic polarization) कहते हैं। 

[right|thumb|300px|[लौहचुम्बकत्व|लौहचुम्बकीय (μf), अनुचुम्बकीय (μp) तथा  प्रतिचुम्बकीय (μd) पदार्थों की चुम्बकीय पारगम्यताओं का निर्वात की पारगम्यता (μ0) से सरलीकृत तुलना]]

**चुम्बकन** M एक भौतिक राशि है जो पदार्थों की चुम्बकित होने के गुण को अभिव्यक्त करता है। संख्यात्मक रूप से इसका मान ईकाई आयतन में उपस्थित चुम्बकीय आघूर्ण के बराबर होता है:

:\vec {M} = \frac{d\vec m}{dV}

वास्तव में, चुम्बकन, किसी पदार्थ में किसी बिन्दु पर स्थित चुम्बकीय फ्लक्स घनत्व \vec{B} तथा चुम्बकीय क्षेत्र की तीव्रता \vec{H} के बीच निम्नलिखित सम्बन्ध है:

:\vec B = \mu_0 \left( \vec H + \vec M \right)\ = \mu \vec H

यहाँ \mu_0 निर्वात की पारगम्यता (permeability) है तथा \mu उस पदार्थ की परागम्यता है।

श्रेणी:चुम्बकत्व
प्रदिश

[right|thumb|300px|[कॉशी प्रतिबल प्रदिश (Cauchy stress tensor), a second-order tensor. The tensor's components, in a three-dimensional Cartesian coordinate system, form the matrix
\begin{align}
\sigma & = \begin{bmatrix}\mathbf{T}^{(\mathbf{e}_1)} \mathbf{T}^{(\mathbf{e}_2)} \mathbf{T}^{(\mathbf{e}_3)} \\ \end{bmatrix} \\
& = \begin{bmatrix} \sigma_{11} & \sigma_{12} & \sigma_{13} \\ \sigma_{21} & \sigma_{22} & \sigma_{23} \\ \sigma_{31} & \sigma_{32} & \sigma_{33} \end{bmatrix}\\
\end{align}
whose columns are the stresses (forces per unit area) acting on the **e**1, **e**2, and **e**3 faces of the cube.]]
**प्रदिश** या **टेंसर** (Tensors) वे ज्यामितीय वस्तुएं हैं जो सदिशों, अदिशों तथा प्रदिशों के बीच रैखिक सम्बन्ध बताती हैं। अदिश गुणनफल, सदिश गुणनफल, रैखिक चित्रण (linear maps) आदि प्रदिश के कुछ सरल उदाहरण हैं। सदिश और अदिश स्वयं प्रदिश हैं। प्रदिश को संख्यात्मक मानों की बहुआयामी अर्रे द्वारा निरूपित किया जा सकता है।

## इन्हें भी देखें
*प्रदिश विश्लेषण

श्रेणी:प्रदिश
संकटमोचन महाबली हनुमान

**संकटमोचन महाबली हनुमान** यह एक भारतीय पौराणिक शैली पर आधारित एक टेलिविज़न कार्यक्रम है जो 04 मई 2015 को रात 8:00 सोनी टेलिविज़न पर शुरू होगा। इसमें मुख्य किरदार के रूप में निर्भय वाधवा हनुमान जी का किरदार निभा रहे हैं।

## कहानी
भगवान हनुमान के जीवन, बाधाओं के विनाशकारी का अनुसरण करता है, और अपने बचपन से जब तक कि भगवान राम से मुलाकात की और अपने धर्माभिमानी शिष्य बनने की यात्रा का पता लगाया।

## कलाकार
* निर्भय वाधवा - हनुमान / वृषकपी
* गगन मलिक - विष्णु / राम / कृष्ण
* तुषार दल्‍वी - वाल्मीकि
* देब्लिना चटर्जी - लक्ष्मी / सीता / रुक्मिणी / वेदवती / विश्वमोहिनी / काली
* रीम शेख - वनदेवी
* शीना बजाज - नागिन
* अंकुर वर्मा / अरुण मंडोला - लक्ष्मण
* ख्याति मंगला - उर्मिला
* निशांत कुमार - शत्रुघ्न
* विक्रम शर्मा - सुग्रीव / भीम
* अमित मेहरा - शिव
* प्रियंका सिंह - पार्वती / नवदुर्गा / आदि पराशक्ति / तारा / सती / ललिता
* अंजू जाधव - सरस्वती 
* निधि झा - जाम्बवंती
* सोनल परिहार - सत्यभामा
* साइना कपूर - मित्रविन्द
* ऐश्वर्या राज भाकुनी - कयाधू
* भारत चावडा / गगन कंग - केसरी / विभीषण
* बरखा बिश्त सेनगुप्ता - अंजना
* समरगी नेमा - कौशल्या
* अलेफिया कपाड़िया / रेशमी घोष - कैकेयी
* कनिष्का सोनी - सुमित्रा
* कुणाल बख्शी - युद्धजित्
* योगेश महाजन - दशरथ
* गजेंद्र चौहान - सुमन्त
* मुकुल राज सिंह - अङ्गद
* मनोज वर्मा - विश्वामित्र
* तारकेश चौहान - प्रजापति दक्ष / दुर्वासा

## सन्दर्भ

## बाहरी कड़ियाँ
*

श्रेणी:टीवी कार्यक्रम
श्रेणी:सोनी टीवी के कार्यक्रम
श्रेणी:हनुमान को चित्रित करते टीवी कार्यक्रम
श्रेणी:भारतीय पौराणिक टेलीविजन श्रृंखला
श्रेणी:भारतीय टेलीविजन धारावाहिक
राष्ट्रीय महिला कोष

गरीब महिलाओं की ऋण सम्बन्धी आवश्यकताओं को पूरा करने के उद्देश्य से सन् 1993 में **राष्ट्रीय महिला कोष** का गठन किया गया। स्वयं सहायता समूहों के द्वारा सहायता प्रदान कर महिलाओं की आर्थिक विकास का मार्ग प्रशस्त करने में इस कोष की महत्त्वपूर्ण भूमिका है। 

## उद्देश्य
इसमें यह घोषित किया गया कि गरीब महिलाओं को आर्थिक सहायता के साथ-साथ कई और सहायता प्राप्त होगी। इस उद्देश्य से महिलाओं की स्थिति में परिवर्तन होगा। 

## बाहरी कड़ियाँ
जालस्थल]

## सन्दर्भ

श्रेणी:राष्ट्रीय महिला कोष
श्रेणी:महिला
माल्ती देवी

**मालती देवी** (अगस्त 5, 1968 –सितम्बर 6, 1999) एक राजनीतिज्ञा और समाज-सेविका थी। वह बिहार के नवादा चुनाव क्षेत्र से राष्ट्रीय जनता दल से सांसद रह चुकी हैं। 

## प्ररंभिक जीवन
माल्ती देवी का जन्म अगस्त 5, 1968 को गया के मंग्लागोरी गाँव में हुआ जो भारत के राज्य बिहार में आता है। उसने भूबनेश्वर प्रसाद से 4 फरवरी 1984 को शादी की और उसने स्कूली शिक्षा 1980 में समाप्त की। 

## राजनीति और सक्रियता
माल्ती देवी ने किसान आन्दोलन का नेतृत्व किया और सी पी आई (एम एल) की सदस्या बनी।  उसने महिलाओं,  भूमिहीन किसानों और आदिवासियों से जुड़े मामलों को दक्षिण और केन्द्रीय बिहार में उठाया। 1995 में वह सी पी आई (एम एल) से अलग हो गई। वह 1995 से 1998 तक बिहार विधान सभा की सदस्या रही थी। बारहवीं लोक सभा के वह 1998 में सांसद चुनी गई थी। इसके अतिरिक्त वह "शहरी और ग्रामीण विकास समिति" और "शहरी मामलों और रोज़गार" की प्रथम समिति की सदस्यता रखती थी। स्वास्थ्य और पारिवारिक कल्यण मंत्रालय की परामर्श समिति में उसे प्रतिनिथित्व प्राप्त था।

## मृत्यु
देवी का देहान्त 6 सितम्बर 1999 को उनके दिल्ली निवास पर हुआ था।

## सन्दर्भ

श्रेणी:1968 में जन्मे लोग
श्रेणी:१९९९ में निधन
श्रेणी:बिहार के राजनीतिज्ञ
समीर सोनी

**समीर सोनी** (जन्म: लंदन, इंग्लैण्ड में) ब्रितानी फ़िल्म एवं टेलीविजन अभिनेता तथा पूर्व मॉडल हैं। भारतीय मूल के सोनी ने नेवी अधिकारी पर आधारित धारावाहिक *समंदर* से अभिनय की शुरूआत की थी। वर्ष १९९६ में उन्होंने दूरदर्शन धारावाहिक *[[ए माउथफुल ऑफ़ स्काई]]* में अभिनय किया। उन्होंने फ़िल्मों में पदार्पण फ़िल्म *[[चाइना गेट (1998 फ़िल्म)|चाइना गेट]]* से किया जिसमें उन्होंने कैमियो भूमिका निभाई है। वर्ष २००३ में सोनी *[[बाग़बान (2003 फ़िल्म)|बाग़बान]]* फ़िल्म में अभिनय किया। इसी वर्ष उन्होंने टेलीविजन धारावाहिक *जस्सी जैसी कोई नहीं* में भी अभिनय किया। सोनी २०१० में बिग बॉस के चतुर्थ संस्करण में एक प्रतिभागी के रूप में चुने गये।

## सन्दर्भ

## बाहरी कड़ियाँ

श्रेणी:बिग बॉस प्रतिभागी
जीवक चिन्तामणि

**जीवक चिन्तामणि** (तमिल: சீவக சிந்தாமணி / चीवक चिन्तामणि) एक तमिल महाकाव्य है। यह जैन मुनि तिरुतक्कदेवर द्वारा रचित जैन धर्म ग्रन्थ है। इस ग्रंथ को तमिल साहित्य के 5 प्रसिद्ध ग्रंथों में गिना जाता है। 13 खण्डों में विभाजित इस ग्रंथ में कुल 3,145 पद हैं। इसमें कवि ने 'जीवक' नामक राजकुमार का जीवनवृत्त प्रस्तुत किया है।

## इन्हें भी देखें
*शिलप्पादिकारम‎

श्रेणी:तमिल साहित्य
शिलप्पदिकारम

शिलप्पादिकारम को 'तमिल साहित्य' के प्रथम महाकाव्य के रूप में जाना जाता है। इसका शाब्दिक अर्थ है- "नूपुर की कहानी"। इस महाकाव्य की रचना चोल  वंश के शासक सेन गुट्टुवन के भाई इलांगो आदिगल ने लगभग ईसा की दूसरी-तीसरी शताब्दी में की थी।
'शिलप्पादिकारम' की सम्पूर्ण कथा नुपूर के चारों ओर घूमती है।
इस महाकाव्य के नायक और नायिका 'कोवलन' और 'कण्णगी' हैं।
यह महाकाव्य ‘पुहारक्कांडम’, 'मदरैक्कांडम' और 'वंजिक्कांडम' तीन भागों में विभाजित है। इन तीनों भागों में क्रमशः चोल, पाण्ड्य, और चेर राज्यों का वर्णन है।
महाकाव्य में कवि ने तत्कालीन तमिल समाज का सजीव चित्र प्रस्तुत करने के साथ-साथ समाज में प्रचलित नृत्यों, व्यवसायों आदि का भी परिचय दिया है।

## इन्हें भी देखें
*जीवक चिन्तामणि
*कण्णगि
*संगम साहित्य

## बाहरी कड़ियाँ
* शिलपदतीकारम् हिंदी पीडीएफ on Internet archive
*Silappadikaram (गूगल पुस्तक ; अंग्रेजी अनुवादक-कृष्णमूर्ति)
*SILAPATHIKARAM.COM
*GRETIL etext
*A summary of the story with illustrations
*A synopsis of Silappadikaram entitled Silambu Selvam, written by Dr.  Shuddhananda Bharati

श्रेणी:तमिल साहित्य
वीर नर्मद दक्षिण गुजरात विश्वविद्यालय

**वीर नर्मद दक्षिण गुजरात विश्वविद्यालय** गुजरात के सूरत नगर में स्थित एक सार्वजनिक विश्वविद्यालय है। पहले इसका नाम 'दक्षिण गुजरात विश्वविद्यालय' था जिसे २००४ में गुजराती के महान कवि नर्मद के नाम पर रखा गया। इसकी स्थापना १९६७ में हुई थी।

यह विश्वविद्यालय विभिन्न विषयों में स्नातकोत्तर पाठ्यक्रम प्रदान करता है। रसायन विज्ञान, समाजशास्त्र, सांख्यिकी, अंग्रेजी, गणित, भौतिकी जैसे पारंपरिक विषयों के अलावा यह गैर-पारंपरिक विषयों जैसे लोक प्रशासन, ग्रामीण अध्ययन, तुलनात्मक साहित्य और जलीय-जीव विज्ञान में पाठ्यक्रम प्रदान करता है। विश्वविद्यालय के सबसे मान्यता प्राप्त विभागों में से एक कंप्यूटर अनुप्रयोग का मास्टर है।

## विभाग
right|thumb|450px
* जलीय जीवविज्ञान विभाग
* वास्तुकला विभाग
* जीवविज्ञान विभाग
* जैव प्रौद्योगिकी विभाग
* व्यवसाय एवं औद्योगिक प्रबन्धन विभाग
* रसायन विभाग
* वाणिज्य विभाग
* तुलनात्मक साहित्य विभाग
* कंप्यूटर विज्ञान विभाग
* अर्थशास्त्र विभाग
* शिक्षा विभाग
* गुजराती विभाग
* हिन्दी विभाग
* अंग्रेजी विभाग
* आईसीटी विभाग
* पत्रकारिता और जनसंचार विभाग
* विधि संकाय
* पुस्तकालय और सूचना विज्ञान विभाग
* गणित विभाग
* भौतिकी विभाग
* लोक प्रशासन विभाग
* मानव संसाधन विकास विभाग
* ग्रामीण अध्ययन विभाग
* समाजशास्त्र विभाग
* सांख्यिकी विभाग
* ललित कला विभाग
* विश्वविद्यालय विज्ञान उपकरण केन्द्र

## संग्रहालय
'नर्मद स्मृति भवन' नाम से सारिका सदन की प्रतिकृति बनायी गयी है। सारिका सदन, कवि नर्मद के पैतृक घर का नाम है जिसमें उनकी कृतियाँ एवं अन्य निजी वस्तुएँ संजोयी गयी हैं।

## उल्लेखनीय पूर्व छात्र
* फूलचन्द्र गुप्ता
* निकिशा जरीवाला
* एशा दादावाला
* भगवतीकुमार शर्मा
* रवीन्द्र पारेख
* ध्वनिल पारेख
* किरनसिंह चौहान

## सन्दर्भ

## इन्हें भी देखें
*नर्मद

श्रेणी:भारत के विश्वविद्यालय
नेपाल शेयर बाजार

**नेपाल शेयर बाजार** (नेपाली : *नेपाली धितोपत्र बोर्ड* , अंग्रेजी: Nepal Stock Exchange Limited (NEPSE ) नेपाल का एकमात्र शेयर बाजार है। यह काठमाण्डू के सिंह दरबार प्लाजा में स्थित है। २३ मार्च २०१४ को इस पर सूचीकृत कम्पनियों का इक्विटी मार्केट कैपिटलाइजेशन लगभग 7896 मिलियन अमेरिकी डॉलर था।

श्रेणी:नेपाल
कान्यकुब्ज ब्राह्मण

कान्यकुब्ज ब्राह्मण एक अंतर्विवाही ब्राह्मण समुदाय है , जो मुख्य रूप से उत्तरी भारत में पाया जाता है। उन्हें विंध्य के उत्तर के मूल निवासी पंच गौड़ा ब्राह्मण समुदायों में से एक के रूप में वर्गीकृत किया गया है।

## मूल
अधिकांश साक्षात्कारकर्ताओं का कहना है कि जाति का पदनाम कन्नौज शहर से उत्पन्न हुआ है, इस बात पर जोर देते हुए कि यह नाम एक भौगोलिक जुड़ाव का प्रतीक है। इस जाति की व्युत्पत्ति पूरी तरह से वंशावलियो, मौखिक परंपराओं, पौराणिक आख्यानों और लौकिक खातों के माध्यम से संरक्षित है।

## सेना में योगदान
कान्यकुब्ज ब्राह्मणों ने पुरानी बंगाल सेना में उत्कृष्ट रंगरूटों की आपूर्ति की। बंगाल सेना में ब्राह्मणों की केवल दो रेजिमेंट थीं जिनमें विशेष रूप से कान्यकुब्ज ब्राह्मणों की भर्ती की जाती थी। इसी जनजाति से दो ब्राह्मण रेजीमेंटों प्रथम ब्राह्मण और तृतीय ब्राह्मण में बड़ी संख्या में सैनिक सम्मिलित थे।

## उल्लेखनीय लोग
*भव बृहस्पति
* अभिनवगुप्त 
* रामानंद, वैष्णव कवि व रामानंदी सम्प्रदाय के जनक.
* भगत परमानंद, वैष्णव संत व कवि.
* रविशंकर शुक्ल, मध्य प्रदेश के पहले मुख्यमंत्री 
* श्यामा चरण शुक्ल, मध्य प्रदेश के पूर्व मुख्यमंत्री 
* सूर्यकांत त्रिपाठी, भारतीय कवि और उपन्यासकार 
* अटल बिहारी वाजपेयी, भारत के पूर्व प्रधान मंत्री 
* महावीर प्रसाद द्विवेदी, भारतीय लेखक व संपादक
* स्वरूपानंद सरस्वती, भारतीय धार्मिक नेता व द्वारका के पूर्व शंकराचार्य।
* जयदेव, 12वी शताब्दी के वैष्णव कवि।
* कवि भूषण, छत्रसाल और मराठी राजा शिवाजी के राजकवि।
* चंद्रशेखर आज़ाद, भारतीय क्रांतिकारी।

## सन्दर्भ
श्रेणी:हिन्दू जातीय समूह
श्रेणी:ब्राह्मण
श्रेणी:ब्राह्मण
नेपाल राष्ट्र बैंक

right|thumb|300px|नेपाल राष्ट्र बैंक का भवन
**नेपाल राष्ट्र बैंक** नेपाल का केन्द्रीय बैंक है। इसकी स्थापना 26 अप्रैल्, 1956 को हुई थी। यह नेपाल स्थित बैंकों एवं वित्तीय संस्थानों के कार्यकलाप पर निगरानी रखता है और मौद्रिक नीति का दिग्दर्शन करता है। यह बैंक नेपाल के विदेशी विनिमय दरों पर्र तथा विदेशी मुद्रा भण्डार पर भी नजर रखता है। यह विदेशी विनिमय का विनियमन करता है। यह बैंक नेपाल शेयर बाजार का प्रमुख मालिक भी है।

## बाहरी कड़ियाँ
*'''नेपाल राष्ट्र बैंक''' का जालघर

श्रेणी:नेपाल के बैंक
राष्ट्रिय वाणिज्य बैंक

**राष्ट्रिय वाणिज्य बैंक** नेपाल का सबसे बड़ा वाणिज्य बैंक है। इस पर नेपाल सरकार का पूर्ण स्वामित्व है।इसकी स्थापना 23 जनवरी, 1966 को हुई थी। 

## बाहरी कड़ियाँ
*[www.rbb.com.np **राष्ट्रिय वाणिज्य बैंक** का जालघर]

श्रेणी:नेपाल के बैंक
सरयूपारीण ब्राह्मण

**सरयूपारीण ब्राह्मण** या **सरवरिया ब्राह्मण** या **सरयूपारी ब्राह्मण** सरयू नदी के पूर्वी तरफ बसे हुए ब्राह्मणों को कहा जाता है। ऋग्वेद में मुख्य रूप से तीन नदियों का उल्लेख ही है। इनमे सरस्वती, सिंधु और सरयू नदी का ज़िक्र है। ये शुद्ध आर्यवंशी षट्कर्मा वेदपाठी आदिकालिक समूह है जो की आदिकाल से ही ब्राह्मण धर्म का अधिष्ठाता रहा है। वास्तव में पूर्व मध्य काल में क्षेत्रीय आधार पर ब्राह्मणों में विभिन्न जातियां होने लगी। कन्नौज के ब्रह्म कन्नौजिए, हरियाना के गौड़, सरयू नदी के तट पर सरयूपारीण कहलाए। न केवल ब्राह्मण अपितु कायस्थों में भी क्षेत्रीय आधार पर विभिन्न जातियां माथुर, सक्सेना, गौड़ और श्रीवास्तव हुई। 

श्रेणी:ब्राह्मण
किल्ली कृपा रानी

**डॉ० किल्ली कृपा रानी** (जन्म 19 नवम्बर 1965) आंध्र प्रदेश की सक्रिय राजनीति से जुड़ी महिला हैं। वह एक पूर्व सांसद रह चुकी हैं। वह 2009 से 2014 तक श्रीकाकुलम का भारतीय राष्ट्रीय काँग्रेस की ओर से प्रतिनिधित्व कर चुकी हैं। 

## प्रारंभिक जीवन
किल्ली कृपा रानी का जन्म श्रीकाकुलम में हुआ। रानी ने एम० बी० बी० एस० शिक्षा आंध्र मेडिकल कॉलेज, विशाखापट्टनम से पूरी की। रानी का विवाह राममोहन राव से जून 12 1985 को सम्पन्न हुआ। इस विवाह से दो पुत्र पैदा हुए।

## कार्य
डॉ० किल्ली कृपा रानी एक प्रशिक्षित डॉक्टर हैं। इसके अतिरिक्त वह अपने पति डॉ० राममोहन राव के नाम से चल रहे धर्मार्थ न्यास की संयोजक भी हैं। पिछले बीस सालों से ग्रामीन क्षेत्रों में मुफ़्त पीने का पानी पहुँचाने के प्रयासों में लगी हैं। मोतियाबिंद से परेशान गरीबों का वह मुफ़्त ऑपरेशन करवाती हैं। वह मन्दिर, मस्जिद और गिरजाघरों के बनाने और नवीकरण में भी रुचि रखती हैं। छात्रों की प्रतिभाओं को आगे लाने के लिए वह विभिन्न योग्यता परिक्षाएँ आयोजित करती हैं। 

रानी 2004 के संसदीय चुनाव हार गई थी। परन्तु वह 2009 के चुनाव में वह चार बार के सांसद येर्रन नायुडु को हराकर सांसद बनने का गौरव प्राप्त कर चुकी हैं।

रानी को मनमोहन सिंह कैबिनेट में सूचना और सूचना प्रौद्योगिकी की राज्य स्तरीय मंत्री का दायित्व दिया गया था।

## रुचि
रानी को पढ़ने का शौक़ है। उन्हें नशानेबाज़ी (राइफ़ल और पिस्तौल), स्कॉश और क्रिकेट से भी दिलचस्पी है। उन्होंने एक किताब अंग्रेज़ी में प्रकाशित की है जिसका शीर्षक "द हंड्रेड यर्स सागा ऑफ़ नेहरूज़ फ़ैमिली" (The 100 years saga of Nehru's family) है। 

## सन्दर्भ

श्रेणी:1965 में जन्मे लोग
श्रेणी:जीवित लोग
श्रेणी:लोक सभा सदस्य
विनी मंडेला

thumb|अगस्त 2014 में विन्नी मंडेला
**नोम्ज़ामो विनिफ़्रेड ज़ान्यिवे माडिकिज़ेला-मंडेला** (जन्म: 26 सितंबर 1936 - 2 अप्रैल 2018), आम तौर पर **विनी मंडेला**, दक्षिण अफ़्रीकी स्वतंत्रता सेनानी, रंगभेद-विरोधी राहनुमा, सियासतदान और नेल्सन मंडेला की तलाक़शुदा पत्नी थीं।

## जीवनी
विनी ने 1958 में नेल्सन मंडेला से शादी की थी। 1962 में जब नेलसन मंडेला रंगभेद सरकार द्वारा हिरासत में लिया गया था, तब विनी ने सरकार की रंगभेद नीति के ख़िलाफ़ के संग्राम को जारी पर रखा। इसिलिए विनी मंडेला दक्षिण अफ़्रीका के लोगों (ख़ासकर काले लोगों) के मध्य अत्यंत लोकप्रिय है, उनको प्यार तथा आदर से **"उमामा वेथू"** कहा जाता है, जिसका अर्थ "राष्ट्रजननी" या "राष्ट्र की माता" होता है। वे अफ्रीकी नेशनल कांग्रेस नामी दक्षिण अफ़्रीकी सियासी दल में शामिल थी और इसका महिला संगठन की लीडर थीं। उन्होंने आपने बच्चों को परवरिश दी थी जब रंगभेद सरकार द्वारा उनके पति रॉबन जज़ीरे पर क़ैद किया गया था। विनी को ख़ुद रंगभेद सरकार के ख़िलाफ़ षड्यंत्र करने का दोषी ठहराया गया था और वह अठारह महीने के लिए 1969 और 1970 में प्रिटोरिया सेंट्रल जेल में एकांत कारावास की सज़ा सुनाई गई। विनी की सियासी सक्रियता के लिए रंगभेद सरकार ने उनपर नियमित तौर पर अत्याचार किया।

### हिंसा और आपराधिक कार्यवाही
13 अप्रैल 1986 को मुन्सवीविल में एक भाषण देने के दौरान, विनी मोंडेला ने नेक्लेसिंग (टायर और पेट्रोल का उपयोग करके लोगों को ज़िंदा जलाने का कार्य) का समर्थन करते हुए कहा: "हमारे मैच बक्सों और हमारे नेक्लेसिंग के साथ हम इस देश को आज़ाद करवायेंगे" उनके अंगरक्षक जैरी मुस्विज़ी रिचर्डसन ने उनपर इल्ज़ाम लगाया कि उन्होंने कई मौक़ों पर अपहरण और क़तल करने का आदेश दिया था, ये इल्ज़ामों ने उनकी छवि को भारी नुक़सान पहुँचाई।

## बाहरी कड़ियाँ
* जानें दक्षिण अफ्रीका के इतिहास में कुछ ऐसा रहा 'मामू वेतु' विनी मंडेला का संघर्ष
* विनी मंडेला 68 मामलों में दोषी
* विनी मंडेला को पाँच साल क़ैद 
* नेल्सन मंडेला की पूर्व पत्नी विनी मंडेला का निधन

## सन्दर्भ

श्रेणी:राजनीतिज्ञ
श्रेणी:दक्षिण अफ़्रीका के लोग
श्रेणी:1936 में जन्मे लोग
श्रेणी:२०१८ में निधन
बालिका समृद्धि योजना

गरीबी की रेखा से नीचे जीवनयापन करने वाले परिवार की ऐसी महिला , जिसकी दो पुत्रियाँ हैं , को बालिका के जन्म पर 500 रुपये की राशि दी जाती है। 

इस राशि को बैंक या डाकघर में जमा किया जाता है जिसे बालिका के 18 वर्ष पूण होने पर ही निकाला जा सकता है। इसी राशि में कक्षा 1 से 10 तक की छात्रवृति भी जमा होती जाती है।

## बाहरी कड़ियाँ

* जालस्थल

## सन्दर्भ

श्रेणी:योजना
उहुरु कीनियाता

**उहुरु कीनियाता** (जन्म: नैरोबी, 26 अक्तूबर 1961) कीनियाई राजनीतिज्ञ और 9 अप्रैल 2013 के बाद कीनिया देश के राष्ट्रपति रहे। वे जोमो कीनियाता, कीनिया के सर्वप्रथम राष्ट्रपति, के पुत्र हैं। कीनियाता कीनियाई अफ़्रीकी राष्ट्रीय संघ के सदस्य हैं।

**उहुरू मुइगई केन्याटा** (जन्म 26 अक्टूबर 1961) केन्याई राजनेता और व्यवसायी हैं जो केन्या गणराज्य के चौथे और वर्तमान राष्ट्रपति हैं ।  उन्होंने २००२ से २०१३ तक गतुंडु दक्षिण के लिए संसद सदस्य (सांसद) के रूप में कार्य किया । वर्तमान में पार्टी नेता और केन्या की जुबली पार्टी के सदस्य , वह पहले नेशनल एलायंस के साथ शामिल थे और इससे पहले केन्या अफ्रीकी नेशनल संघ ।

श्रेणी:केन्या के राष्ट्रपति
श्रेणी:राजनीतिज्ञ
श्रेणी:कीनिया
श्रेणी:जीवित लोग
श्रेणी:1961 में जन्मे लोग
सेंडी कल्याण

**सेंडी कल्याण** (जन्म: 1957) दक्षिण अफ़्रीकी मनोविज्ञानी, राजनीतिज्ञ, एवं जनतांत्रिक गठबंधन संसद सदस्य, जहाँ वे 2012 तक
विज्ञान और प्रौद्योगिकी की छाया मंत्री थीं।

## परिचय
सेंडी कल्याण का जन्म को नटाल सूबा में हुआ था। उसकी शादी जितेंद्र कल्याण से हुई थी, और उन्होंने दो बच्चे, अधीर और कीर्ति, के पालन किए।

## सन्दर्भ

श्रेणी:राजनीतिज्ञ
श्रेणी:दक्षिण अफ़्रीका
श्रेणी:जीवित लोग
श्रेणी:1957 में जन्मे लोग
पंथनिरपेक्ष राज्य

**पंथनिरपेक्ष राज्य** से आशय यह है कि राज्य की दृष्टि में सभी पंथ समान हैं और पंथ एवं दर्शन के आधार पर राज्य किसी भी व्यक्ति के साथ भेदभाव नहीं करेगा। राष्ट्रीय स्वतंत्रा संग्राम के दौरान ही भारत मे सांप्रदायिक कटुता का विस्तार हो चुका था। तथा देश का विभाजन इसकी चरम परिणीति थी।।स्वतंत्रा प्राप्ति के बाद नवजात लोकतंत्र को सम्प्रदायवाद के घातक प्रभावों से मुक्त रखने के लिए यह आवश्यक समझा गया कि दर्शन या पंथ को राजनीतिक से अलग रखा जाए।। राज्य द्वारा सभी को अपने-अपने ढंग से संस्कृति का विकास और पंथिक अध्ययन प्राप्त करने की छूट दी गई है।भारतीय राज्य एक पंथनिरपेक्ष राज्य  है।  भारतीय संविधान दुनिया का सबसे बड़ा संविधान है।

## सन्दर्भ

श्रेणी:धर्मनिरपेक्षता
कोटा प्रणाली

**कोटा प्रणाली** में कारखानों में तैयार किये जा रहे उत्पाद पर सरकार की सीमा लागू होती है। बिना सक्षम स्वीकृति के न तो अधिक उत्पाद तैयार किया जा सकता है और न ही आयात एवं निर्यात। इसमें कच्चे माल के आयात पर भी कोटा निश्चित किया जाता है। 

## सन्दर्भ

श्रेणी:अर्थशास्त्र
राजस्थान के दुर्गों की सूची

राजस्थान एक प्राचीन धरोहर है। यहाँ अनेक राजाओं ने लंबे समय तक शासन किया। इस दौरान अपने शासन काल में उन्होंने अपनी तथा अपनी प्रजा की सुरक्षा हेतु दुर्गों अर्थात् किलों का निर्माण करवाया। 

thumb|260px|कुम्भलगढ़ दुर्ग का बादल महल

## सूची

## इन्हें भी देखें
* राजस्थान का इतिहास
* *
समान्तर माध्य और गुणोत्तर माध्य सम्बन्धी असमिका

किन्हीं दो या अधिक धनात्मक संख्याओं का समान्तर माध्य उनके गुणोत्तर माध्य के बराबर या उससे बड़ा होता है। ये दोनों माध्य केवल तभी बराबर होते हैं जब दी गयीं सभी संख्याएं समान हों।
अर्थात x_1, x_2, \ldots, x_n आदि धनात्मक संख्याएं हों तो,
:\sqrt[n]{x_1 \cdot x_2 \cdot \ldots \cdot x_n} \leq \frac{x_1 + x_2 + \cdots + x_n}{n}.

; उदाहरण
:२ और ८ का समान्तर माध्य = (२+८)/२=५
:२ और ८ सा गुणोत्तर माध्य = (२ x ८) का वर्गमूल = १६ का वर्गमूल = ४
: स्पष्टः, समान्तर माध्य (५) > गुणोत्तर माध्य (४)

## सामान्यीकृत रूप
यदि x_1,\ldots,x_n\ge 0 तथा \alpha_1,\ldots,\alpha_n>0 और \alpha=\alpha_1+\ldots+\alpha_n :

\sqrt[\alpha]{x_1^{\alpha_1}\ldots x_n^{\alpha_n}}\le\frac{\alpha_1x_1+\ldots+\alpha_n x_n}{\alpha},

## असमिका का और अधिक सामान्यीकृत रूप

: 
\sqrt{\frac{a_1^2 + a_2^2 + \cdots + a_n^2}{n}} \geqslant
\frac{a_1 + a_2 + \cdots + a_n}{n} \geqslant
\sqrt[n]{a_1 \cdot a_2 \cdot \cdots \cdot a_n} \geqslant
\frac{n}{\frac{1}{a_1} + \frac{1}{a_2} + \cdots + \frac{1}{a_n}}.


## इन्हें भी देखें
*माध्य

श्रेणी:गणित
आंध्र मेडिकल कॉलेज

**आंध्र मेडिकल कॉलेज** आंध्र प्रदेश का एक चिकित्सा महाविद्यालय है। यह एनटीआर स्वास्थ्य विज्ञान विश्वविद्यालय से संबद्ध शिक्षा संस्थान है। यह आंध्र प्रदेश का सबसे पुराना चिकित्सा महाविद्यालय है। इसकी स्थापना के इतिहास को देखें तो पता चलता है कि यह भारत का छटा सबसे पुराना चिकित्सा महाविद्यालय है। 

## इतिहास
विशाखापट्टनम में चिकित्सा की शिक्षा 1902 में प्रारंभ हुई जब *विक्टोरिया डायमंड जूबली मेडिकल स्कूल* की स्थापना यहाँ के ओल्ड पोस्ट ऑफ़िस नामक क्षेत्र में हुई थी। इसे पीछे महाराजा सर गोडे नारायण गजपति राव और महारानी गोडे चित्तिजनकियम्मा का संरक्षण शामिल था। 

कुछ वर्षों के पश्चात, यह मेडिकल स्कूल वर्तमान "शरीर रचना विज्ञान ब्लॉक" (Anatomy Block) स्थानांतरित हुआ। पहले बैच में 50 थे जिन्हें लाइसेंसशिएट सरटिफ़िकेट स्टैंडर्ड ए (Licentiate Certificate Standard A) के लिए प्रशिक्षित किया गया था। 

इसके पश्चात इस परिसर को चिकित्सा महाविद्यालय, विशाखापट्टनम के रूप में अधिकृत किया गया था और यहाँ का कार्य 1 जुलाई 1923 को कैपटन फ़्रेडरिक जैसपर ऐन्डरसन, आई० एम० एस० द्वारा औपचारिक रूप से प्रारंभ किया गया जो यहाँ के प्रधानाचार्य और शरीर रचना विज्ञान और शल्य-चिकित्सा के प्रोफ़ेसर थे। उस समय सरकार की ओर से इस चिकित्सा महाविद्यालय को औपचारिक रूप से 19 जुलाई 1923 को दीवान बहादुर राजा पेनुगण्टी रामारायानिंगर द्वारा खोला गया जो उस समय के मद्रास राज्य के मुख्य मंत्री, स्थानीय स्वशासन और स्वास्थ्य मंत्री थे। 

श्रेणी:आंध्र प्रदेश के शिक्षा संस्थान
नरेन्द्र झा

**नरेन्द्र झा** (2 सितम्बर 1962 - 14 मार्च 2018) एक भारतीय अभिनेता थे। यह कई धारावाहिक और फिल्मों में अभिनय किया। उन्होंने *हवन* में हरी ओम बापजी, *हमने ली है शपथ* में एसीपी करणवीर, *थेफ्ट ऑफ बगदाद* में शीर्षक किरदार और इसके अलावा उन्होंने *कैप्टन हाउस*, *जय हनुमान*, *आम्रपल्ली*, *रावण* आदि धारावाहिक में काम किया। उन्होंने फिल्म हैदर, शोरगुल, रईस में भी काम किया। 14 मार्च 2018 को नरेंद्र झा का 55 वर्ष की आयु में निधन हो गया। नरेंद्र झा के निधन की वजह कार्डियक अटैक को बताया गया।

## धारावाहिक
* हवन - हरी ओम बापजी
* हमने ली है शपथ - एसीपी करनवीर
* कैप्टन हाउस
* जय हनुमान
* आम्रपल्ली (दूरदर्शन)
* रावण (2006) (ज़ी टीवी)

## फिल्में
* हैदर (राजा हमलेट)
* रईस ( मूसा भाई )
* शोरगुल (आलिम खान)
* काबिल  ( चौबे जी पुलिस इंस्पेक्टर )
* घायल वन्स अगेन ( राज बंसल निगेटिव रोल)*फंटूश

## सन्दर्भ

## बाहरी कड़ियाँ
* 
* नरेन्द्र झा speech

श्रेणी:२०१८ में निधन
श्रेणी:भारतीय फ़िल्म अभिनेता
श्रेणी:भारतीय टेलिविज़न अभिनेता
श्रेणी:1962 में जन्मे लोग
श्रेणी:बिहार के लोग
३१०२ ईसा पूर्व

**३१०२** ईसा पूर्व का एक वर्ष है। ये ईसा पूर्व तीसरी सहस्राब्दी का १०२वां वर्ष था।

हिन्दू धर्म की मान्यताओं के अनुसार भगवान श्री कृष्ण का वैकुंठ धाम में पृथ्वी लोक को छोड़ कर पुनर आगमन इसा कलेंडर के अनुसार सन 3102 इसा पूर्व में हुआ था। उनके पृथ्वी लोक को छोड़ने के पश्चात् से ही कलियुग का प्रारंभ माना जाता है। इस प्रकार कलि संवत व् इसा संवत में 3102 वर्षों का अंतर पाया जाता है।

भालका तीर्थ पर स्थापित सूचनापट्ट के अनुसार श्रीकृष्ण के वैकुंठ धाम में जाने की ठीक ठीक तिथि १४ फरवरी ३१०२ ई०पू० थी।

## इन्हें भी देखें
* भालका

## सन्दर्भ

श्रेणी:वर्ष
श्रेणी:कृष्ण
क़ॉसर अल-नील पुल

**क़ॉसर अल-नील पुल** जिसका पुराना नाम **खादिव इस्माईल पुल** भी था मध्य काहिरा, मिस्र में नील नदी के उपर बना हुआ है। यह कहिरा नगर क्षेत्र को जज़ीरा द्वीप व ज़मालेक ज़िले से जोडता है। पुल के पूर्वी व पश्चिमी छोर पर शेरों की दो विशालकाय मूर्तियाँ हैं। इन्हें उन्नीसवीं शताब्दी में फ्राँसीसी मूर्तिकार हेनरी आल्फ्रेड जैकरमार्ट ने बनाया था।

## सन्दर्भ

श्रेणी:मिस्र में पर्यटन आकर्षण
श्रेणी:काहिरा
निर्भय वाधवा

**निर्भय वाधवा** जन्म (28 सितम्बर 1987) एक भारतीय फिल्म अभिनेता है। इनका जन्म राजस्थान की राजधानी गुलाबी नगर जयपुर में हुआ। इनके पिता एक सिविल अभियन्ता है। 
## व्यक्तिगत जीवन

## टेलिविज़न
* भारत का वीर पुत्र – महाराणा प्रताप (हाकिम खान सूरी)
* महाभारत (२०१३ धारावाहिक) (दुशासन)
* संकटमोचन महाबली हनुमान (हनुमान)
*जय हनुमान – संकट मोचन नाम तिहारो

## सन्दर्भ

श्रेणी:अभिनेता
श्रेणी:भारतीय अभिनेता
टिल्डे

**टिल्डे** अथवा **टिल्ड** (, ; **˜** अथवा **~**; अनौपचारिक रूप से **तरंगित** भी कहा जाता है।) विभिन्न उपयोगों में लेखिम (वर्णिम) है। इस अक्षर का नाम पुर्तगाली और स्पैनी भाषाओं में लातिन शब्द टिटुलुस से आता है जिसका अर्थ "शीर्षक" अथवा "अभिलेख" होता है। वर्तमान में यह विभिन्न भाषाओं में अलग-अलग अर्थ रखता है।

## उपयोग

प्रतीक चिह्न का (हिन्दी और अंग्रेज़ी में) अनौपचारिक रूप से सन्निकटन के लिए उपयोग होता है। उदाहरण के लिए: "~30 मिनट पहले" का अर्थ है "लगभग 30 मिनट पहले"। इसका अर्थ समरूप भी हो सकता है। इसका अर्थ परिमाण की कोटि भी हो सकता है। जैसे: "*x* ~ *y*" का अर्थ है कि *x* और *y* लगभग समान परिमाण के हैं। अन्य सन्निकटन चिह्न ≈ है जिसका अर्थ लगभग बराबर होना है।

## सन्दर्भ

श्रेणी:प्रतीक चिह्न
निःशस्त्रीकरण

**निःशस्त्रीकरण** का अर्थ है - विनाशकारी हथियारों/अस्त्रों-शस्त्रों के उत्पादन पर रोक लगना तथा उपलब्ध विनाशकारी हथियारों को नष्ट करना। शस्त्र नियंत्रण की दिशा में विभिन्न राष्ट्र प्रेरित होकर अपने शस्त्र भण्डारों में जो कमी कर रहे हैं तथा अपने सैनिक व्यय में जो कमी कर रहे हैं , ये सब प्रयास **निःशस्त्रीकरण** के अन्तर्गत ही आते हैं।   

नि: शस्त्रीकरण एक कार्यक्रम है जिसका उद्देश्य हथियारों के अस्तित्व और उनकी प्रकृति से उत्पन्न कुछ विशिष्ट खतरों को कम करना हैं। नि:शस्त्रीकरण से हथियारों की सीमा निर्धारित करने व उन पर नियंत्रण करने की ध्वनि निकलती है। नि:शस्त्रीकरण का लक्ष्य आवश्यकत रूप से नि:शस्त्र कर देना नहीं वरन् इस समय जो हथियार पाये जाते हैं उनके प्रभाव को घटा देना हैं।

## उद्देश्य== विदेशी स्तर विदेशी स्तर पर अपने भेदभाव को हटाना देश में शांति स्थापित  करना

## सन्दर्भ

श्रेणी:निःशस्त्रीकरण
ताण्डव

[right|thumb|200px|ताण्डव करते हुए [शिव]]
**ताण्डव** (संस्कृत : ताण्डवम्) या **ताण्डव नाट्य** भगवान शंकर द्वारा किया जाने वाला अलौकिक नृत्य है। नटराज रूप में शिव को ताण्डव नृत्य करते हुए निरूपित किया जाता है। नाट्यशास्त्र में ताण्डव नृत्य के विभिन्न पक्ष प्रस्तुत किये गये हैं।

'ताण्डव' शब्द कुछ अन्य अर्थों में भी प्रयुक्त होता है। भारतीय संगीत में चौदह प्रमुख तालभेद में तांडवीय ताल भी है जो वीर रस तथा तथा वीभत्स रस के सम्मिश्रण से बना है। ताण्डव, एक 'घास' या तृण का नाम भी है। ताण्डव, शिव का एक नाम भी है। 

## वर्णन
पुरुषों के नृत्य को ताण्डव और स्त्रियों के नृत्य को 'लास्य' कहते हैं । ताण्डव नृत्य शिव को अत्यन्त प्रिय है। इसी कारण कोई तण्डु (अर्थात नन्दी) को इस नृत्य का प्रवर्तक मानते हैं। किसी किसी के अनुसार ताण्डव नामक ऋषि ने पहले पहल इसकी शिक्षा दी, इसी से इसका नाम ताण्डव हुआ ।

ताण्डव नामक भारतीय नृत्य-नाट्य उग्र और तीव्र गति वाला नृत्य है।  जब यह नृत्य आनन्द के साथ किया जाता है, तब इसे 'अनन्द ताण्डव' कहते हैं। जब यह उग्र भावना के साथ किया जता है तब इसे 'रौद्र ताण्डव' या 'रुद्रताण्डव' कहते हैं। भारतीय ग्रन्थों में पाये जाने वले विभिन्न ताण्डव ये हैं- आनन्द ताण्डव, त्रिपुर ताण्डव, सन्ध्या ताण्डव, संहार ताण्डव, कलि ताण्डव या कलिका ताण्डव, उमा ताण्डव, शिव ताण्डव, कृष्ण ताण्डव, और गौरी ताण्डव।

शास्त्रों में प्रमुखता से भगवान् शिव को ही ताण्डव करते निरूपित किया गया है परन्तु कुछ आगम तथा काव्य ग्रंथों में दुर्गा, गणेश, भैरव, श्रीराम आदि के ताण्डव का भी वर्णन मिलता है। रावण विरचित शिव ताण्डव स्तोत्र के अलावा आदि शंकराचार्य रचित दुर्गा तांडव (महिषासुर मर्दिनी संकटा स्तोत्र), गणेश तांडव, भैरव तांडव एवं श्रीभागवतानंद गुरु रचित श्रीराघवेंद्रचरितम् में राम तांडव स्तोत्र भी प्राप्त होता है। मान्यता है कि रावण के भवन में पूजन के समाप्त होने पर शिव जी ने, महिषासुर को मारने के बाद दुर्गा माता ने, गजमुख की पराजय के बाद गणेश जी ने, ब्रह्मा के पंचम मस्तक के च्छेदन के बाद आदिभैरव ने एवं रावण के वध के समय श्रीरामचंद्र जी ने तांडव किया था।

## उत्पत्ति
संगीतरत्नाकर में ताण्डवनृत्य की उत्पत्ति के बारे में ये कहा गया है-

:*प्रयोगमुद्धतं स्मृत्वा स्वप्रयुक्तं ततो हरः। 
:*तण्डुना स्वगणाग्रण्या भरताय न्यदीदिशत्॥ 
:*लास्यमस्याग्रतः प्रीत्या पार्वत्या समदीदिशत्।
:*बुद्ध्वाऽथ ताण्डवं तण्डोः मत्र्येभ्यो मुनयोऽवदन्॥ 
: अर्थ : भगवान शिव ने तब उस उद्धत नृत्य का स्मरण किया जिसे उन्होंने पहले किया था, और उस नृत्य को अपने गणों में अग्रगण्य तण्डु के माध्यम से भरत को दिखाया। उनके साथ भगवती पार्वती भी थीं जिन्होंने लस्य नृत्य दिखाया। तण्डु द्वारा दिखाये गये ताण्डव नृत्य को मुनियों ने सारे मानव समाज को सिखाया।

## चित्रावली

## सन्दर्भ

## इन्हें भी देखें
*शिवताण्डवस्तोत्र

श्रेणी:हिन्दू धर्म
आनंद कुमार (समाजशास्त्री)

**आनंद कुमार** एक भारतीय समाज वैज्ञानिक, राजनीति विश्लेषक और राजनीतिज्ञ हैं। आनंद कुमार आम आदमी पार्टी के संस्‍थापक सदस्‍य हैं। आनंद कुमार दिल्ली स्थित जवाहरलाल नेहरू विश्‍वविद्यालय के सेवानिवृत्त प्रोफेसर हैं। इन्होंने जवाहरलाल नेहरू विश्वविद्यालय में लंबे समय तक समाजशास्‍त्र का अध्ययन और अध्यापन किया है।

=अकादमिक जीवन=
आनंद कुमार ने काशी हिंदू विश्वविद्यालय से 1972 में समाजशास्त्र में स्नातकोत्तर उत्तीर्ण किया। 1975 में जवाहरलाल नेहरू विश्वविद्यालय से समाजशास्त्र में ही एम. फिल. उपाधि अर्जित करने के पश्चात इन्होंने 1986 में शिकागो विश्वविद्यालय से पीएच. डी. की उपाधि अर्जित की। आनंद कुमार काशी हिंदू विश्वविद्यालय में 1979 से लेकर 1989 तक समाजशास्त्र के व्याख्याता रहे। 1990 से 1998 तक जवाहरलाल नेहरू विश्वविद्यालय में असोसिएट प्रोफेसर के पद पर अध्यापन के पश्चात 1998 से सेवानिवृत्ति तक प्रोफेसर के पद पर कार्यरत रहे। वे टफ्ट्स विश्वविद्यालय में फुलब्राइट विजिटिंग स्कॉलर के तौर पर जनवरी 2013 से मई 2013 तक कार्यरत रहे।

=राजनीतिक जीवन=
प्रो. आनंद कुमार पिछले लगभग चार दशकों से राजनीतिक रूप से सक्रिय हैं। उनके राजनीतिक जीवन को निम्‍न भागों में बांटा जा सकता है-
### छात्र राजनीति
आनंद कुमार अपने विद्यार्थी जीवन में छात्र राजनीति में सक्रिय रहे। वे एक बार बनारस हिंदू विश्‍वविद्यालय छात्र संघ के अध्‍यक्ष रहे और बाद में प्रकाश करात को हराकर जवाहरलाल नेहरू विश्‍वविद्यालय छात्र संघ के अध्‍यक्ष बने। 
### अध्‍यापक राजनीति
जवाहरलाल नेहरू विश्‍वविद्यालय में समाजशास्‍त्र के अध्‍यापक के तौर पर काम करते हुए प्रो. आनंद कुमार दो बार शिक्षक संघ के अध्‍यक्ष रहे और कई बार महासचिव रहे। इसके अलावा वे केन्‍द्रीय विश्‍वविद्यालयों के शिक्षक संघ के भी अध्‍यक्ष रहे हैं।
### अन्‍ना आंदोलन और आम आदमी पार्टी
प्रो. आनंद कुमार आम आदमी पार्टी के संस्‍थापक सदस्‍य हैं। 2014 के आम चुनावों में इन्होंने उत्तर पूर्वी दिल्ली संसदीय क्षेत्र से आम आदमी पार्टी के प्रत्याशी के तौर पर चुनाव लड़ा और भाजपा प्रत्याशी मनोज तिवारी से पराजित हुए।  दिल्‍ली विधानसभा चुनाव 2015 के बाद आम आदमी पार्टी में उभरे आंतरिक मतभेदों के क्रम में 28 मार्च 2015 को हुई पार्टी की राष्‍ट्रीय परिषद की बैठक में प्रशांत भूषण और योगेन्‍द्र यादव के साथ प्रो. आनंद कुमार को राष्‍ट्रीय कार्यकारिणी से बहिष्‍कृत कर दिया गया.
### स्‍वराज संवाद व स्‍वराज अभियान
आम आदमी पार्टी के सभी प्रमुख पदों से बहिष्‍कृत और पार्टी की कार्यशैली से असंतुष्‍ट नेताओं और कार्यकर्ताओं द्वारा 14 अप्रैल 2015 को गुड़गांव में स्‍वराज संवाद का आयोजन किया गया। इसमें यह फैसला किया गया कि हम आम आदमी पार्टी को 'न तोड़ेगे और न छोड़ेंगे, सुधरेंगे और सुधारेंगे'। देशभर में स्‍वराज अभियान पर निकलने की योजना बनाई गई और प्रो. आनंद कुमार को स्‍वराज अभियान का संयोजक बनाया गया।

=सन्दर्भ=

=ग्रंथानुक्रमणिका=
* 
* 
* 
* 
* 

श्रेणी:जीवित लोग
श्रेणी:आम आदमी पार्टी के राजनीतिज्ञ
श्रेणी:समाजशास्त्री
श्रेणी:1950 में जन्मे लोग
राष्ट्रीय गोकुल मिशन

केन्द्रीय कृषि मन्त्री राधामोहन सिंह ने 28 जुलाई , 2014 को स्वदेशी गायों के संरक्षण और नस्लों के विकास को वैज्ञानिक विधि से प्रोत्साहित करने के उद्देश्य से राष्ट्रव्यापी **राष्ट्रीय गोकुल मिशन** की शुरुआत की। बजट 2019 मे इस योजना के लिए आवंटन को बढ़ा 750करोड रूप ये कर दिया गया है।यह मिशन राष्ट्रीय पशु प्रजनन एवं डेयरी विकास कार्यक्रम पर आधारित परियोजना है। 

## उद्देश्य
*(१) स्वदेशी नस्लों का विकास और संरक्षण ।

*(२) स्वदेशी पशु नस्लों के लिए नस्ल सुधार कार्यक्रम शुरु करना ताकि अनुवांशिक सुधार और पशुओं की संख्या में वृद्धि की जा सके ।

*(३) दूध उत्पादन और उत्पादकता को बढ़ाने के लिए ।

*(४) नॉन–डेसक्रिप्ट पशुओं का गिर, साहीवाल, राठी, देउनी, थारपारकर, रेड सिन्धी और अन्य कुलीन स्वदेशी नस्लों के जरिए अपग्रेडेशन करना ।

*(५) प्राकृतिक सेवाओं के लिए उच्च आनुवंशिक योग्यता वाले सांडों का वितरण ।

## सन्दर्भ

## बाहरी कड़ियाँ

श्रेणी:योजना
श्रेणी:परियोजनाएँ is Yojana ke antargat kisanon ki sabhi gayon ka gharVardhan nishulk kaarvayi jaaye
2 Nasl bhi acchi aur dudharu honi chahie
3 kisanon ke liye nishulk helpline  
Number ki vyavastha ki jaani chahie jisse kisanon ko samay per is suvidha ka Labh mil sake
Sex seeman bhi nishulk hona chahie jo ki fees  abhi lee jati h 
Prathmik upchar ke liye doctor samay per Ghar pahunch na chahie
महाराष्ट्रीय ज्ञानकोश

**महाराष्ट्रीय ज्ञानकोश** मराठी का प्रथम विश्वकोश था। डॉ श्रीधर व्यंकटेश केतकर इसके प्रधान सम्पादक थे। इस विश्वकोश पर १९१६ में कार्य आरम्भ हुआ और १९२८ में यह समाप्त हुआ।

## संरचना
महाराष्ट्रीय ज्ञानकोश २३ भागों में प्रकाशित हुआ। प्रथम ५ भाग परिचयात्मक थे और इनमें विभिन्न सामाजिक एवं ऐतिहासिक विषयों पर लम्बे-लम्बे लेख थे। प्रथम पाँच भागों के नाम निम्नलिखित थे-

: भाग-१ : *हिंदुस्तान अाणि जग* (भारत एवं विश्व)
: भाग-२ : *वेदविद्या*
: भाग-३ : *बुद्धपूर्व जग*
: भाग-४ : *बुद्धोत्तर जग*
: भाग-५ : *विज्ञानेतिहास* (विज्ञान का इतिहास)

भाग-६ से भाग-२१ में वर्णरम से व्यवस्थित छोटे-छोटे लेख थे। भाग-२२ में अनुक्रमणिका या *सूची* दी गयी थी। भाग-२३ (अन्तिम भाग ) का नाम *हिन्दुस्थान* था जिसमें भारत के बारे में अतिरिक्त सामग्री दी गयी थी।

## बाहरी कड़ियाँ
*केतकर ज्ञानकोश (आनलाइन)

श्रेणी:ज्ञानकोश
कलविंकक

**कलविंकक** (वैज्ञानिक नाम : *Luscinia megarhynchos*) एक छोटा पक्षी है जो अपनी मधुर गान के लिये प्रसिद्ध है। यह ईरान के साहित्योद्यान का प्रसिद्ध गायक पक्षी है। इसको ईरान में ठीक ही 'बुलबुल हजार दास्ताँ' का नाम मिला है, क्योंकि वह बिना दम तोड़े, लगातार, घंटे-घंटे भर तक गाता है। वह कई प्रकार से, भारत के लाल दुमवाले बुलबुल से भिन्न पक्षी है। वह कीटभक्षी है जो भारत की ओर नहीं आता, परंतु भारत के शौकीन लोग इसे बाहर से मँगवाते हैं और पिंजरों में पालते हैं।

## परिचय
यह अपने मधुर स्वर के कारण उर्दू-फारसी के कवियों द्वारा साहित्य में अमर हो गया है। यह अरब और ईरान में 'बुलबुल हजार दास्ताँ' तथा यूरोप में 'नाइटिंगेल' के नाम से प्रसिद्ध है। कविकल्पना के अनुसार मादा बुलबुल विरह से व्याकुल होकर अपने सीने को काँटों से दबाकर गाती है। किंतु वास्तविकता यह है कि अन्य पक्षियों के जोड़ा बाँधने के समय नर ही नारी को रिझाने के लिए बहुत-बहुत मीठे स्वर में बोलता है।

यह यूरोप के दक्षणी भाग में पर्याप्त संख्या में मिलता है, परंतु उत्तरी भाग में बहुत कम या बिल्कुल नहीं दिखाई पड़ता। इसकी कई जातियाँ हैं जिनमें ल्युसीनिया मेगारिंका (Luscinia megarhynchos) सबसे प्रसिद्ध है। यह जाड़ों में ईरान, अरब, न्यूबिया, अबोसीनिया, अल्जीरिया तथा गोल्ड कोस्ट तक पहुँच जाता है। कलविंकक छोटा सा चार पाँच इंच लंबा पक्षी है, जिसके नर और मादा एक ही तरह के होते हैं। इसके शरीर का ऊपरी कत्थई और नीचे का राखीपन लिए सफेद रहता है। सीने का रंग गाढ़ा और दुम का चटक तथा चमकीला होता है। 

दूसरा कलविंकक (ल्युसीनिया, फ़िलोमैला, Lucinia philomela) पहले से कद में कुछ बड़ा और रंग में उससे चटकीला होता है। यह यूरोप के पूर्वी भाग का निवासी है। तीसरा कलविंकक (ल्युसीनिया हैफ़िज़ी Lucinia hafizi) ईरान और अरब का प्रसिद्ध 'बुलबुल हजार दास्ताँ' है, जो इन्हीं देशों के आसपास पाया जाता है।

अन्य पक्षियों की भाँति इसके नर नारी समय आने पर घास फूस, पत्तियों और पतली जड़ों से अपना ढीला-ढाला घोंसला किसी झाड़ी में, पृथ्वी पर, अथवा किसी नीची डाल पर, बनाते हैं। नारी इसमें गाढ़े जैतूनी रंग के चार पाँच अंडे देती है।

चरखी की जाति के दो पक्षी भी 'चीनी नाइटिंगेल' तथा 'जापानी नाइटिंगेल' के नाम से प्रसिद्ध हैं, पर वे कलविंकक से भिन्न होते हैं।

## सन्दर्भ

## इन्हें भी देखें
*बुलबुल
*शाह बुलबुल
*मोर
श्रेणी:पक्षी
डेविड हार्डिमन

डेविड हार्डिमन आधुनिक भारत के एक इतिहासकार और सबाल्टर्न अध्ययन समूह के एक संस्थापक सदस्य है। हार्डिमन का जन्म पाकिस्तान के रावलपिंडी शहर में हुआ और शिक्षा-दीक्षा इंग्लैंड में हुई। वर्ष १९७० में लंदन स्कूल ऑफ इकॉनॉमिक्स से स्नातक किया और १९७५ में ससेक्स विश्वविद्यालय से दक्षिण एशियाई इतिहास में डी.फिल प्राप्त किया। वह वर्तमान में वारविक विश्वविद्यालय में इतिहास विभाग के एक प्राध्यापक है।

## सन्दर्भ

श्रेणी:1947 में जन्मे लोग
रुडॉल्फ क्लासिअस

रुडॉल्फ क्लासिअस|right|thumb|300px
**रुडॉल्फ क्लासिअस** (Rudolf Julius Emanuel Clausius ; 2 जनवरी 1822 – 24 अगस्त 1888) जर्मन भौतिकशास्त्री और गणितज्ञ था। वह ऊष्मागतिकी के संस्थापकों में से एक है। १८६५ ई में उसने एन्ट्रॉपी की संकल्पना को जन्म दिया। भाप के इंजन के सिद्धान्त तथा एंट्रॉपी की व्याख्या का श्रेय इन्ही को जाता है ।

श्रेणी:जर्मन भौतिकशास्त्री
श्रेणी:जर्मन गणितज्ञ